‘The Bold and the Beautiful’ nie meer op die kassie | Maroela Media
Katherine Kelly Lang vertolk sedert 1987 die rol van Brooke Logan in ‘The Bold and the Beautiful’. (Foto: Facebook via The Bold and the Beautiful)
Die SAUK het in ŉ mediaverklaring gesê dié besluit is geneem nadat die kanaal bevind het dit is nie meer finansieel haalbaar om die program uit te saai nie en dat die SAUK moet verseker hy saai programme uit wat aanklank by sy gehoor vind.
The Bold and the Beautiful word vervang deur ŉ plaaslike nuus- en aktualiteitsprogram, Democracy Gauge, wat om 17:30 uitgesaai sal word. ŉ Nuwe plaaslike sitkom, getiteld Taryn and Sharon, sal om 18:00 volg en daarna die plaaslike drama, Keeping Score, om 18:30.
“In reaksie op die finansiële uitdagings wat die SAUK in die gesig staar, het die kanaal besluit om ŉ programmeringstrategie te implementeer wat verseker dat dit boeiende en vermaaklike programme waarby die gehoor aanklank vind, uitsaai,” lui die mediaverklaring.
“SABC3 wil ook die publiek gerus stel dat die kanaal se ontwikkeling, kykers en belanghebbendes deurlopend belangrik bly.”
The Bold and the Beautiful word reeds die afgelope 21 jaar, sedert September 1997, deur die SAUK uitgesaai.
“Die SAUK wil graag al die kykers bedank wat hul onwrikbare ondersteuning aan dié program gewys het sedert sy aanvang.”
Julle meen seker sedert 1997?
Nou kan hulle dit herhaal vir die volgende dertig jaar.
Daar is soveel ander gemors op televisie. Kon hulle nie net dit afgehaal het nie? Om nie eers te praat van die kanale op DSTV waar van die mense glad nie kan ¨act¨ nie en dan praat ek van Suid-Afrikaanse programme.
Whoopee, what a bunch of BS. Most probably the same story line of twenty-five years ago. Brooke trying to catch Rick or Erick or both. This one back stabing that one. Will definitely not be a loss.
En ek het al die tyd gedink dis goedkoper om programme aan te koop as om dit te vervaardig???